Vrou beskerm kind teen weghol swaarvoertuigbande | Maroela Media
Volgens Vanessa Jackson, 'n woordvoerder van ER24, het die voorval in Mainweg, tussen Boksburg en Benoni, plaasgevind.
"'n Swaarvoertuig het in die straat gery toe twee van sy wiele meteens losgekom het," het Jackson gesê. Die vrou en haar 3-jarige seun het langs die pad geloop en die bande het op hulle afgepyl. Die vrou het haar kind uit die pad gestamp en hom met haar lyf beskerm.
"Een van die bande het die vrou op haar heup getref en sy het geval. Sy het ook 'n stamp teen die kop en skraapwonde aan haar hande opgedoen. Sy en haar seun is in 'n stabiele toestand na die Tambo Memorial-hospitaal geneem. Die seun het skrape en kneuswonde opgedoen," het Jackson gesê.